ai4bharat/Pralekha huggingface dataset:
எரிசக்தி அமைச்சகம்
டையூ பகுதியில் மின் விநியோகத்தை சீரமைத்தது பவர்கிரிட்
டவ்-தே புயல் காரணமாக, டையூவில் துண்டிக்கப்பட்ட மின் விநியோகத்தை, மத்திய மின்துறை அமைச்சகத்தின் பவர்கிரிட் நிறுவனம் மீண்டும் சீரமைத்தது.
டவ்-தே புயல் காரணமாக டையூ பகுதியில் திம்ப்டி-தோகத்வா மற்றும் சாவர்குண்ட்லா-தோகத்வா மின்வழித் தடத்தில் 220 கிலோ வாட் மின் பரிமாற்ற கோபுரங்கள் மற்றும் வயர்கள் பலத்த சேதமடைந்தன.
இவற்றை சரிசெய்யும் பணியில் பவர்கிரிட் நிறுவனத்தின் அவசரகால மீட்பு குழுவைச் சேர்ந்த 600 பேர் 24 மணி நேரமும் தொடர்ந்து ஈடுபட்டனர். இங்கு 10 மின்கோபுரங்கள் புதிதாக அமைக்கப்பட்டன.
திம்ப்டி-தோகத்வா மின் வழித்தடத்தில் மின்விநியோகம் கடந்த 28ம் தேதி மீண்டும் தொடங்கியது.
இதன் மூலம் டையு மற்றும் அதன் அருகேயுள்ள பகுதிகளில் கெட்கோவின் 66 கிலோ வாட் திறனுள்ள 15 துணை மின் நிலையங்களுக்கு மின்சாரம் விநியோகிக்க முடிந்தது. சாவர்குண்ட்லா-தோகத்வா மின்வழித்தடத்தில் தற்போது சீரமைப்பு பணிகள் நடைப்பெற்று வருகின்றன.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1722915
-----
(Visitor Counter : 112
நிலக்கரி அமைச்சகம்
நிலக்கரி சுரங்கங்களின் ஏலம்
நிலக்கரி சுரங்கங்களை ஏலம் விடுதல் ஒரு தொடர்ச்சியான நடவடிக்கையாகும். பரிந்துரை செய்யப்பட்ட நடைமுறையின்படி, பரிந்துரைக்கப்பட்ட ஆணையம்/நிலக்கரி அமைச்சகத்தால், விண்ணப்பிப்பதற்கான அழைப்பு/டெண்டர் அறிவிப்பு வெளியாகும்போது நிறுவனங்கள் விண்ணப்பிக்கலாம். ஏதேனும் விண்ணப்பங்கள் இருப்பின், குறிப்பிட்ட விதிகளின்படி பரிசீலனை செய்யப்படும்.
2024-25-ம் நிதியாண்டுக்குள் 1 பில்லியன் டன் உற்பத்தி இலக்கை அடைய நிலக்கரி இந்தியா கழகம், ஏப்ரல் 2020 முதல் ஜூன் 2022 வரை மேற்கொண்ட நடவடிக்கைகள்:
பசுமை வயல் மற்றும் விரிவாக்க திட்டங்கள் உட்பட 53 திட்ட அறிக்கைகள், நிலக்கரி உற்பத்தியில் கூடுதல் திறனை உருவாக்க, நிலக்கரி இந்தியா கழகம் மற்றும் அதன் துணை நிறுவனங்களால் அங்கீகரிக்கப்பட்டுள்ளன. இந்த திட்டங்கள், ஆண்டுக்கு 278 மில்லியன் டன் நிலக்கரியை கூடுதலாக உற்பத்தி செய்யும், 2024-25-ம் நிதியாண்டுக்குள் சுமார் 102 மில்லியன் டன் நிலக்கரியை உற்பத்தி செய்யும் என்று எதிர்பார்க்கப்படுகிறது.
104.86 மில்லியன் டன் திறன் கொண்ட மொத்தம் 60 திட்டங்களுக்கு சுற்றுச்சூழல் துறை அனுமதி அளித்துள்ளது.
முதலாவதாக, 934.96 ஹெக்டேர் வனப்பகுதியை உள்ளடக்கிய 99 திட்டங்களுக்கு வனத்துறை அனுமதி அளித்துள்ளது.
இரண்டாவதாக, 2580.68 ஹெக்டேர் வனப்பகுதியை உள்ளடக்கிய 14 திட்டங்களுக்கு அனுமதி வழங்கப்பட்டுள்ளது.
6966.87 ஹெக்டேர் பரப்பளவிலான நிலம் கையகப்படுத்தப்பட்டுள்ளது. மேலும் விவரங்களுக்கு இதன் ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1843071
(
சுற்றுச்சூழல் மற்றும் வனத்துறை அமைச்சகம்
வாதவரன்-2019 எனும் சுற்றுச்சூழல் பற்றிய 4 நாள் குறும்பட விழா மற்றும் போட்டிகள் தொடங்கின
வாதவரன்-2019 எனும் சுற்றுச்சூழல் பற்றிய 4 நாள் குறும்பட விழா மற்றும் போட்டிகள் இன்று புதுதில்லியில் தொடங்கின. இதனை நாடாளுமன்ற உறுப்பினரும், வாதவரன் ஊடக ஆய்வுகள் மையத்தின் விருதுகளுக்கான நடுவர் குழு தலைவருமான திரு.சுரேஷ் பிரபு தொடங்கி வைத்தார்.
இந்த குறும்பட விழா போட்டிக்கு தொழில் முறையிலானவர்கள் / திரைப்பட ஸ்டுடியோக்கள் மூலம் 82 குறும்படங்களும், கல்லூரி மாணவர்கள் / அமெச்சூர் மூலம் 173 குறும்படங்களும், பள்ளி மாணவர்கள் மூலம் 90 குறும்படங்களும் வரப்பெற்றன. இவற்றிலிருந்து 90 குறும்படங்கள் நடுவர்கள் முன் திரையிட தெரிவு செய்யப்பட்டன.
இந்தக் குறும்படங்களிலிருந்து விருதுகளுக்குத் தெரிவு செய்யப்படும் குழுவில் திரு. ரமேஷ் சிப்பி, திரு.ராகுல் ராவைல், திருமதி. மஞ்சு போரா, திருமதி. அக்னி மித்ர பால் ஆகியோர் இடம் பெற்றுள்ளனர்.
தெரிவு செய்யப்படும் குறும்படங்களுக்கு விழாவின் நிறைவு நாளான நவம்பர் 30 அன்று வாதவரன் விருதுகளை சுற்றுச்சூழல், வனம் மற்றும் பருவநிலை மாற்றத்துறை இணையமைச்சர் திரு.பாபுல் சுப்ரியோ வழங்குவார்.
பாதுகாப்பு அமைச்சகம்
கூட்டாண்மை முறையில் புதிய சைனிக் பள்ளிகளை அமைக்கும் விண்ணப்பதாரர்களுக்கான ஆன்லைன் பதிவு செப்டம்பர் 27 அன்று தொடங்குகிறது
கூட்டாண்மை முறையில் 100 புதிய சைனிக் பள்ளிகளை அமைக்கும் முன்முயற்சியின் ஒரு பகுதியாக, பாதுகாப்பு அமைச்சகத்தின் சைனிக் பள்ளி சங்கம் செப்டம்பர் 27, 2023 முதல் நவம்பர் 25, 2023 வரை தகுதிவாய்ந்த, ஆர்வமுள்ள விண்ணப்பதாரர்களைப் பதிவு செய்வதற்கான https://sainikschool.ncog.gov.in/ போர்ட்டலை மீண்டும் திறக்கும். ஆர்வமுள்ள பள்ளிகள் / அறக்கட்டளைகள் / தன்னார்வ தொண்டு நிறுவனங்கள் போன்றவை போர்ட்டலில் கிடைக்கும் புதிய சைனிக் பள்ளிகளுக்கான தேவைகள், புரிந்துணர்வு ஒப்பந்தம், விதிகள் மற்றும் ஒழுங்குமுறைகளைப் படிக்குமாறு அறிவுறுத்தப்படுகிறது.
சுற்று-1 மற்றும் சுற்று-2-ன் போது ஏற்கனவே பதிவு செய்து விண்ணப்பித்த பள்ளிகள் / தன்னார்வ தொண்டு நிறுவனங்கள் / அறக்கட்டளைகள் / சங்கங்கள் போன்றவை புதிதாக விண்ணப்பிக்கவோ அல்லது மீண்டும் பதிவு கட்டணம் செலுத்தவோ தேவையில்லை. இருப்பினும், முன்னர் பதிவு செய்த விண்ணப்பதாரர் புதிய உள்ளீடுகள் ஏதேனும் இருந்தால் தங்கள் தரவுகளை போர்ட்டலில் புதுப்பிக்க அனுமதிக்கப்படுவர். மேலும் ஏதேனும் விளக்கம் / உதவிக்கு, ஆர்வமுள்ள பள்ளிகள் https://sainikschool.ncog.gov.in/ என்ற மின்னஞ்சலுக்கு அனுப்பலாம்.
புதிய சைனிக் பள்ளிகளை நிறுவும் அரசின் தொலைநோக்கு என்பது தேசிய கல்விக் கொள்கைக்கு இணங்க மாணவர்களுக்குத் தரமான கல்வியை வழங்குவது மட்டுமின்றி, ஆயுதப்படைகளில் சேருவது உட்பட சிறந்த தொழில் வாய்ப்புகளையும் வழங்குவதாகும்; மாநில அரசுகள் / தன்னார்வ தொண்டு நிறுவனங்கள் / தனியார் துறை ஆகியவை தேசத்தைக் கட்டமைப்பதில் மத்திய அரசுடன் கைகோர்த்து செயல்படுவதற்கான வாய்ப்பையும் வழங்குகிறது. இதற்காக சைனிக் பள்ளிகள் சங்கம் ஏற்கனவே நடைமுறையில் உள்ள 33 சைனிக் பள்ளிகளைத் தவிர 42 தனியார் / தன்னார்வ தொண்டு நிறுவனங்கள் / மாநில அரசுப் பள்ளிகளை புதிய சைனிக் பள்ளிகளாக அங்கீகரித்துள்ளது.
இந்தப் புதிய பள்ளிகள், அந்தந்த கல்வி வாரியங்களுடன் இணைக்கப்படுவதைத் தவிர, சைனிக் பள்ளிகள் சங்கத்தின் கீழ் செயல்படும். புதிய சைனிக் பள்ளிகளுக்கான விதிகள் மற்றும் ஒழுங்குமுறைகளை கூட்டாண்மை முறையில் பின்பற்றும். கூடுதலாக, அவர்களின் வழக்கமான இணைக்கப்பட்ட வாரிய பாடத்திட்டத்துடன், சைனிக் பள்ளி முறை மாணவர்களுக்கு கூடுதல் பாடத்திட்டத்தின் கல்வியையும் அவர்கள் வழங்குவார்கள்.
அறிவியல் மற்றும் தொழில்நுட்பத்துறை
ஒருங்கிணைந்த உயிரி சுத்திகரிப்பு ஆலை இயக்கத்தின் புத்தாக்க செயல் திட்டத்தை வெளியிட்டார் மத்திய அமைச்சர் டாக்டர் ஜிதேந்திர சிங்
அமெரிக்காவின் பென்சில்வேனியாவில் உள்ள பிட்ஸ்பர்கில் நடைபெறும் உலகளாவிய தூய்மை எரிசக்தி செயல் மன்றத்தில், எரிசக்தி, புதிய மற்றும் புதுப்பிக்கத்தக்க எரிசக்தி அமைச்சகம் மற்றும் அறிவியல், தொழில்நுட்ப அமைச்சகத்தின் இந்தியாவின் உயர்நிலை கூட்டு அமைச்சகக் குழுவிற்கு மத்திய அறிவியல் மற்றும் தொழில்நுட்பம், புவி அறிவியல் , பிரதமர் அலுவலகம், பணியாளர், பொதுமக்கள் குறைதீர்வு, ஓய்வூதியம், அணுசக்தி மற்றும் விண்வெளி துறை இணையமைச்சர் டாக்டர் ஜிதேந்திர சிங் தலைமை ஏற்றார். பிரேசில், கனடா மற்றும் இங்கிலாந்து நாடுகள் இணைந்து தயாரித்த ஒருங்கிணைந்த உயிரி சுத்திகரிப்பு ஆலை இயக்கத்தின் புத்தாக்க செயல் திட்டத்தை அமைச்சர் அறிமுகப்படுத்தினார்.
சர்வதேச நாடுகளின் ஒத்துழைப்பை இந்த திட்டம் லட்சியமாக கொண்டிருப்பதாகவும், இதனை அடைவதற்கும், அரசு மற்றும் தனியார் முதலீடுகளை ஈர்ப்பதற்கும், அடுத்த ஐந்து ஆண்டுகளில் எரிசக்தி ஆராய்ச்சி, மேம்பாடு மற்றும் செயல் திறனிற்கு நிதி உதவியை அதிகரிப்பது அவசியம் என்றும் அமைச்சர் தெரிவித்தார்.
7-வது புத்தாக்க இயக்கம் மற்றும் 13-வது தூய்மை எரிசக்தி அமைச்சகங்கள்- 2022 ஆகியவற்றின் உலகளாவிய தூய்மை எரிசக்தி செயல் மன்றத்தில் “நிலையான உயிரி எரிசக்தி மற்றும் உயிரி சுத்திகரிப்பு ஆலைகள் குறித்த முதலாவது வட்டமேசை மாநாட்டில் டாக்டர் ஜிதேந்திர சிங் இவ்வாறு பேசினார்.
எரிசக்தித் துறையில் குறிப்பிடத்தக்க மாற்றத்தை கொண்டு வருவதற்காக இந்தியாவில் மேற்கொள்ளப்பட்டு வரும் முக்கிய நடவடிக்கைகளை கூட்டத்தின் போது அமைச்சர் விளக்கினார். சோதனை முயற்சியாக ஹரியானா மாநிலத்தின் பானிபட்டில் அமைக்கப்பட்டு வரும் எத்தனாலுக்கான ஒருங்கிணைந்த நொதி உற்பத்தியுடன் கூடிய 10 டன்  திறன் கொண்ட இந்தியாவின் முதல் உள்நாட்டு ஆலை, வரும் டிசம்பர் மாதம் பயன்பாட்டிற்கு வரும் என்று டாக்டர் ஜிதேந்திர சிங் பெருமையுடன் அறிவித்தார்.
போக்குவரத்து துறையில் பசுமை குடில் எரிவாயு வெளியேற்றத்தைக் குறைப்பதில் நிலையான உயிரி எரிபொருட்கள் முக்கிய பங்கு வகிப்பதாக அமைச்சர் குறிப்பிட்டார். உயிரி தொழில்நுட்பத் துறையின் வாயிலாக மேம்பட்ட உயிரி எரிபொருட்கள் மற்றும் கழிவு முதல் எரிசக்தி தொழில்நுட்பங்கள் வரை ஆராய்ச்சி மற்றும் மேம்பாட்டிற்கு இந்தியா ஆதரவளித்து வருவதையும் அவர் சுட்டிக்காட்டினார்.
மேலும் விவரங்களுக்கு இந்த ஆங்கில செய்திக் குறிப்பை காணவும்: https://www.pib.gov.in/PressReleasePage.aspx?PRID=1861671
விவசாயத்துறை அமைச்சகம்
முடக்கநிலை அமல் காலத்தில் வேளாண்மை, கூட்டுறவு மற்றும் விவசாயிகள் நலன் துறை மேற்கொண்ட நடவடிக்கைகள்
முடக்கநிலை காலத்தில் விவசாயிகளுக்கு உதவிடவும், வேளாண்மை நடவடிக்கைகளைத் தொடரச் செய்யவும், மத்திய அரசின் வேளாண்மை, கூட்டுறவு மற்றும் விவசாயிகள் நலத் துறை பல்வேறு நடவடிக்கைகளை எடுத்து வருகிறது. மிக சமீபத்திய நிலை வரையிலான தகவல்கள் இங்கே தொகுத்துத் தரப்பட்டுள்ளன:
- கொரோனா வைரஸ் பரவுதலைத் தடுப்பதற்கு விவசாயிகள் மற்றும் விவசாயத் தொழிலாளர்களின் ஆரோக்கியத்தைப் பேணிட, 2020 கரீப் பருவத்தின் போது பயிர் அறுவடை , கதிரடித்தல் செயல்பாடுகள் தொடர்பான நிலையான இயக்கு நெறிமுறை அம்சங்கள்  குறித்து இந்தத் துறை சார்பில் மாநிலங்களுக்கு சுற்றறிக்கை அனுப்பப் பட்டுள்ளது.
- கோதுமை உற்பத்தி மாநிலங்களில் மொத்த சாகுபடி பரப்பில் 26-33 சதவீதம் அளவுக்கு அறுவடை நடந்திருப்பதாகத் தகவல் தெரிவிக்கப் பட்டுள்ளது.
- 2020 ரபி பருவத்தின்போது நாபெட் அமைப்பு 1,07,814 மெட்ரிக் டன் அளவுக்கு பருப்பு வகைகளை  மற்றும் எண்ணெய் வித்துகள்  ஆகியவற்றை குறைந்தபட்ச ஆதரவு விலை அடிப்படையில் ரூ.526.84 கோடிக்குக் கொள்முதல் செய்துள்ளது. இதன் மூலம் 75,984 விவசாயிகள் பயன்பெற்றுள்ளனர்.
- நேரடிக் கொள்முதலுக்கு உகந்த நடவடிக்கைகள் எடுக்குமாறு மாநில அரசுகள் / யூனியன் பிரதேசங்களுக்கு அறிவுறுத்தப்பட்டுள்ளது. விவசாயிகள் / விவசாயிகளின் உற்பத்தி அமைப்புகள் / கூட்டுறவுகளிடம் இருந்து, மொத்த வியாபாரிகள் / மொத்தமாக வாங்குபவர்கள்/ பதப்படுத்தல் செய்பவர்கள், வேளாண் உற்பத்தி சந்தைக் குழு சட்டத்தின் கீழான ஒழுங்குமுறைகளை வரன்முறை செய்து, வாங்குவதற்கு இது உதவியாக இருக்கும். காய்கறிகள் மற்றும் பழங்கள் சந்தை நிலவரத்தைும், வேளாண் விளை பொருள்கள் மாநிலங்களுக்கு இடையில் கொண்டு செல்லப்படுவது குறித்தும் இந்தத் துறை கூர்ந்து கவனித்து வருகிறது.
- சமீபத்தில் இ-நாம் என்ற மின் வணிக சந்தை தளத்தில் சரக்குகள் கொண்டு செல்வதற்கான வசதிகள் உருவாக்கப்பட்டுள்ளன. இந்தத் தொகுப்புடன் 7.76 லட்சத்துக்கும் மேற்பட்ட லாரிகள், 1.92 லட்சத்துக்கும் மேற்பட்ட லாரி உரிமையாளர்கள் ஏற்கெனவே தொடர்பில் சேர்க்கப்பட்டுள்ளனர்.
- அழுகும் தன்மையுள்ள தோட்டக்கலைப் பொருள்கள், விதைகள், பால் மற்றும் பால்பொருள்களை வேகமாக கொண்டு போய் சேர்க்கும் வகையில், அவற்றை உள்ளடக்கிய அத்தியாவசியப் பொருள்களை க் கொண்டு சேர்ப்பதற்கு 62 வழித்தடங்களில் 109 கால அட்டவணை பார்சல் ரயில்கள் அறிமுகம் செய்யப்பட்டுள்ளன. நாடு முழுக்க பொருள் வழங்கல் நிலை சங்கிலித் தொடர் தொடர்ந்து பராமரிக்கப்படுவதற்கு விவசாயிகள் /விவசாயிகளின் உற்பத்தி அமைப்புகள்/ வர்த்தகர்களுக்கும், நிறுவனங்களுக்கும் இது உதவிகரமாக இருக்கும்.
- 24.3.2020ல் இருந்து அமலில் இருக்கும் முடக்கநிலை காலத்தில் பிரதமரின் கிசான் திட்டத்தின் கீழ் சுமார் 7.77 கோடி விவசாக் குடும்பங்கள் பயன்பெற்றுள்ளன. இதுவரையில் ரூ.15,531 கோடி ரூபாய் இதில் வழங்கப்பட்டுள்ளது.
- 2020 ஜூன் 30 ஆம் தேதியுடன் நர்சரிகளுக்கு காலாவதியாகும் நட்சத்திரத் தரநிலை கொண்ட சான்றிதழின் செல்லத்தக்க காலத்தை 30 செப்டம்பர் 2020 வரையில் நீட்டிப்பதாக தேசிய தோட்டக்கலை வாரியம் கூறியுள்ளது.
- இந்தியாவில் தேவைக்கும் அதிகமான கோதுமை விளைச்சல் கிடைத்துள்ளது. சில நாடுகளிடம் இருந்து வந்த கோரிக்கைகளின் அடிப்படையில் ஆப்கானிஸ்தானுக்கு 50 ஆயிரம் மெட்ரிக் டன், லெபனானுக்கு 40 ஆயிரம் மெட்ரிக் டன் அளவுக்கு கோதுமை ஏற்றுமதி செய்யும்படி தேசிய வேளாண்மை சந்தைப்படுத்துதல் கூட்டமைப்பு  நிறுவனம் கேட்டுக் கொள்ளப் பட்டுள்ளது.
பிரதமர் அலுவலகம்
ஐசிசி யு19 டி20 உலக கோப்பையை வென்ற இந்திய மகளிர் கிரிக்கெட் அணிக்கு பிரதமர் வாழ்த்து
ஐசிசி யு19 டி20 உலக கோப்பையை வென்ற இந்திய மகளிர் கிரிக்கெட் அணிக்கு பிரதமர் திரு நரேந்திர மோடி வாழ்த்து தெரிவித்துள்ளார்.
மகளிர் பிசிசிஐ- வெளியிட்டுள்ள ட்விட்டர் பதிவை சுட்டிக்காட்டி பிரதமர் ட்விட்டரில் கூறியிருப்பதாவது;
“ஐசிசி யு19 டி20 உலக கோப்பை போட்டியில் சிறப்பான வெற்றியை பெற்ற இந்திய அணியினருக்கு வாழ்த்துக்கள். கிரிக்கெட் போட்டியில் அவர்கள் சிறப்பாக விளையாடினார்கள். அவர்களுடைய வெற்றி வருங்கால பல கிரிக்கெட் வீரர்களுக்கு உத்வேகம் அளிக்கும். அந்த அணியின் எதிர்கால வெற்றிக்கு வாழ்த்துக்கள்.”
பிரதமர் அலுவலகம்
பாலியில் ஜி-20 மாநாட்டின் போது இத்தாலி பிரதமருடன் பிரதமர் சந்திப்பு
பாலியில் ஜி-20 உச்சி மாநாட்டின் போது பிரதமர் திரு நரேந்திர மோடி இத்தாலி பிரதமர் மேதகு திருமதி ஜியோர்ஜியா மெலோனியை இன்று சந்தித்தார்.
இத்தாலியின் முதல் பெண் பிரதமராக தேர்ந்தெடுக்கப்பட்ட பிரதமர் மெலோனிக்கு பிரதமர் வாழ்த்து தெரிவித்தார். வர்த்தகம் மற்றும் முதலீடு, பயங்கரவாத எதிர்ப்பு, இரு நாட்டு மக்கள் இடையேயான உறவுகள் உள்ளிட்ட பல்வேறு துறைகளில் இருதரப்பு ஒத்துழைப்பை வலுபடுத்துவது குறித்து இரு தலைவர்களும் விவாதித்தனர்.
இரு தலைவர்களும் பரஸ்பர நலன் சார்ந்த, பிராந்திய மற்றும் உலகளாவிய பிரச்சினைகள் குறித்தும் தங்களின் கருத்துகளை பரிமாறிக் கொண்டனர்.
இந்தியா-இத்தாலி இடையேயான தூதரக உறவின் 75-வது ஆண்டினைக் கொண்டாடுவதையும் அடுத்த ஆண்டு ஜி-20 உச்சிமாநாட்டிற்கு பிரதமர் மெலோனியை வரவேற்பதையும் பிரதமர் மோடி எதிர் நோக்கி இருக்கிறார்.
பிரதமர் அலுவலகம்
தலாய் லாமாவின் 87வது பிறந்தநாளை முன்னிட்டு பிரதமர் அவருக்கு வாழ்த்து
தலாய் லாமாவின் 87வது பிறந்தநாளை முன்னிட்டு பிரதமர் திரு. நரேந்திர மோடி அவருக்கு வாழ்த்து தெரிவித்துள்ளார். மேலும், தலாய் லாமாவின் நீண்ட ஆயுளுக்காகவும், நல்ல ஆரோக்கியத்திற்காகவும் பிரதமர் பிரார்த்தனை செய்தார்.
இது தொடர்பாக பிரதமர் தனது டுவிட்டரில் கூறியிருப்பதாவது:
"@தலாய்லாமா அவர்களுக்கு தொலைபேசி மூலம் அவருடைய 87வது பிறந்தநாள் வாழ்த்துக்களை தெரிவித்தேன். அவருடைய நீண்ட ஆயுளுக்கும் நல்ல ஆரோக்கியத்திற்கும் நாங்கள் பிரார்த்திக்கிறோம்."
அணுசக்தி அமைச்சகம்
மற்ற நாடுகளுடன் ஒத்துழைத்து, உள்நாட்டில் சிறிய மாடுலர் அணு உலைகளை  உருவாக்குவதற்கான வாய்ப்புகளை அரசு ஆராய்ந்து வருவதாக மத்திய அமைச்சர் டாக்டர் ஜிதேந்திர சிங் கூறியுள்ளார்
மற்ற நாடுகளுடன் ஒத்துழைத்து, உள்நாட்டில் சிறிய மாடுலர் அணு உலைகளை  உருவாக்குவதற்கான வாய்ப்புகளை அரசு ஆராய்ந்து வருகிறது என்று மத்திய அறிவியல் மற்றும் தொழில்நுட்பத் துறை இணையமைச்சர் , பிரதமர் அலுவலகம், பணியாளர் நலன், பொதுமக்கள் குறைதீர்ப்பு, ஓய்வூதியம், அணுசக்தி மற்றும் விண்வெளித் துறை இணை அமைச்சர் டாக்டர் ஜிதேந்திர சிங் கூறியுள்ளார்.
மக்களவையில் கேள்வி ஒன்றுக்கு எழுத்துப்பூர்வமாக பதிலளித்த டாக்டர் ஜிதேந்திர சிங், அரசு முடிவின் அடிப்படையில் எதிர்கால நடவடிக்கை இறுதி செய்யப்படும் என்றும் எஸ்.எம்.ஆர் தொழில்நுட்பத்தை மேம்படுத்த தனியார் துறை மற்றும் ஸ்டார்ட் அப்களின் பங்களிப்பை அனுமதிக்க அணுசக்தி சட்டம், 1962 இன் விதிகள் ஆராயப்பட்டு வருவதாகவும் அவர் தெரிவித்தார்.
இத்தகைய அணு உலைகளை நிறுவுவதற்கான சாத்தியக்கூறுகள் மற்றும் செயல்திறனை ஆராய்வதற்கான செயல்திட்டத்தை திட்டமிடுவதற்கு விரிவான தொழில்நுட்ப விவாதங்கள் தற்போது நடைபெற்று வருவதாக அமைச்சர் கூறினார். பெரிய அளவிலான அணு உலைகள் மூலம் அணுமின் திறனை அதிகரிப்பது இத்துறையின் முதன்மை நோக்கமாகும்.
பிரதமர் அலுவலகம்
ஜப்பானிய பிரமுகர்களுடன் பிரதமரின் உரையாடல்
ஜி-7 உச்சி மாநாட்டிற்கான ஹிரோஷிமா பயணத்தில், தொழில் துறையில் சிறந்து விளங்கும் ஜப்பானியப் பிரமுகர்களான டாக்டர் டோமியோ மிசோகாமி மற்றும் திருமதி ஹிரோகோ தகயாமா ஆகியோரை பிரதமர் திரு நரேந்திர மோடி சந்தித்தார்.
டாக்டர். டோமியோ மிசோகாமி, ஒசாகா பல்கலைக்கழகத்தின் பேராசிரியர், புகழ்பெற்ற எழுத்தாளர் மற்றும் மொழியியலாளர் ஆவார். ஹிந்தி மற்றும் பஞ்சாபி மொழிகளில் புலமை பெற்றவர். ஜப்பானில் இந்திய இலக்கியம் மற்றும் கலாச்சாரத்தை மேம்படுத்துவதில் அவர் ஆற்றிய பங்களிப்பிற்காக அவருக்கு 2018 இல் பத்மஸ்ரீ விருது வழங்கப்பட்டது. பிரபலமான "ஜ்வாலாமுகி" புத்தகத்தை அவர் பிரதமருக்கு வழங்கினார்.
ஹிரோஷிமாவில் பிறந்த திருமதி ஹிரோகோ தகயாமா ஒரு மேற்கத்திய பாணி ஓவியர் ஆவார். அவருடைய படைப்புகள் இரண்டு தசாப்தங்களுக்கும் மேலாக இந்தியாவுடனான அவரது ஆழமான தொடர்பால் அழுத்தமான தாக்கத்தை ஏற்படுத்துகின்றன. அவர் இந்தியாவில் பல பயிற்சி வகுப்புகள் மற்றும் கண்காட்சிகளை நடத்தியுள்ளார். மேலும் சாந்தி நிகேதனில் உள்ள விஸ்வ பாரதி பல்கலைக்கழகத்தில் வருகை பேராசிரியராக இருந்தவர். 2022 இல் உருவாக்கப்பட்ட தனது முக்கிய படைப்புகளில் ஒன்றான புத்தபெருமானின் ஓவியத்தை அவர் பிரதமருக்கு வழங்கினார்.
பரஸ்பர புரிந்துணர்வை ஆழப்படுத்தவும், மரியாதை செய்யவும், நமது நாடுகளுக்கு இடையே வலுவான பிணைப்பை உருவாக்கவும் இத்தகைய தொடர்புகள் உதவுகின்றன. இந்தியா-ஜப்பான் இடையிலான சிறப்பான உறவு மற்றும் உலகளாவிய கூட்டாண்மை உறவுகளை மேலும் வலுப்படுத்த வழி வகுக்கும். இத்தகைய செழுமையான பரிமாற்றங்களுக்கான மேலும் பல வாய்ப்புகளை எதிர்நோக்குவதாகவும் பிரதமர் பகிர்ந்து கொண்டுள்ளார்.
நிதி அமைச்சகம்
ஸ்ரீ நகர் மற்றும் குப்வாராவில் வருமான வரித்துறை சோதனைகளை நடத்தியது
ஸ்ரீ நகர் மற்றும் குப்வாராவில் உள்ள மூன்று முக்கியமான தொழிலதிபர்கள் தொடர்பான வழக்கில் தேடுதல் மற்றும் பறிமுதல் நடவடிக்கைகளை 2 செப்டம்பர், 2020 அன்று ஒரே சமயத்தில் வருமான வரித்துறை மேற்கொண்டது.
இந்த சோதனைகளின் போது பெரிய அளவிலான கணக்கில் காட்டப்படாத வருமானமும், இந்த மூன்று குழுமங்களின் பினாமி பரிவர்த்தனைகளும் கண்டுபிடிக்கப்பட்டு, கணக்கில் வராத சொத்துகள் மற்றும் ஆதாரங்கள் பறிமுதல் செய்யப்பட்டன
இந்தக் குழுமங்களில் ஒன்றின் முக்கிய நபர் ஒருவர், அரசால் ஏப்ரல் 2019-இல் தடை செய்யப்படும் வரை எல்லை கட்டுப்பாட்டு கோட்டை தாண்டிய வர்த்தகத்தை நடத்தி வந்தது சோதனையின் போது கண்டறியப்பட்டது. அவர் இரண்டு நிரந்தர கணக்கு எண்  அட்டைகள் வைத்திருந்ததும் கண்டுபிடிக்கப்பட்டுள்ளது. மேலும், பாகிஸ்தானில் அவரது மகளின் படிப்புக்காக செலவு செய்யப்பட்டதற்கான ஆதாரங்களும் சிக்கின.
மேலும் விவரங்களுக்கு, இந்த செய்தி குறிப்பை ஆங்கிலத்தில் இங்கே படிக்கவும்
https://pib.gov.in/PressReleasePage.aspx?PRID=1650758
ரெயில்வே அமைச்சகம்
2019-20 ஆம் ஆண்டில் உள்கட்டமைப்பு மேம்பாட்டிற்கு இந்திய ரயில்வே துறையால் அளிக்கப்பட்ட புதுப்பிக்கப்பட்ட உந்துதல்.
2019-20ஆம் ஆண்டில் இந்திய ரயில்வே உள்கட்டமைப்பு மேம்பாட்டுக்கு ஒரு புதிய உந்துதலைக் கொடுத்தது.
2019-2020ஆம் ஆண்டு திருத்தப்பட்ட படஜெட்டில், மூலதன செலவினங்களுக்கான ஒதுக்கீடு ரூ.1,61,351 கோடி. இது கடந்த 2018-19ஆம் ஆண்டைவிட 20.1 சதவீதம் அதிகம். 2020 மார்ச் இறுதிவரை பயன்பாட்டு செலவு ரூ.1,46,507 கோடியாக இருந்த்து. இது மொத்த ஒதுக்கீட்டில் 90.8 சதவீதம். 2030ஆம் ஆண்டு வரை உத்தேச முதலீடு ரூ.50 லட்சம் கோடி என்ற நிலையில், 2019ஆம் ஆண்டு பட்ஜெட், ரயில்வே நாட்டின் வளர்ச்சி இயந்திரமாக மாற வழிவகுத்த்து. 2019-2020ஆம் ஆண்டு மேற்கொள்ளப்பட்ட சில முக்கிய பணிகள்:
புதியபாதை , இரட்டிப்புப்பாதை , அகலப்பாதைமாற்றம்:
2019-20ஆம் ஆண்டில் புதியபாதை, இரட்டிப்புப்பாதை, அகலப்பாதை அமைப்பது ஆகியவை 2,226 கி.மீ தூரமாக அதிகரிக்கப்பட்டது. இது கடந்த 2009-14ஆம்ஆண்டுகளில்  சாதித்த ஆண்டு சராசரியுடன் ஒப்பிடுகையில் கிட்டத்தட்ட 50 சதவீதம் அதிகம். 2019-20ஆம்ஆண்டில், புதியபாதை, அகலப்பாதை மாற்றம் மற்றும் இரட்டிப்புப்பாதைத் திட்டங்களுக்காக ரயில்வேக்கு ஏற்பட்ட செலவு ரூ.39,836 கோடி. இது இந்திய ரயில்வே வரலாற்றில் மிக அதிகமான செலவு.
2019-20ஆம் நிதியாண்டில், இரட்டிப்புப் பாதைத் திட்டங்களுக்கு மட்டும் ரயில்வேக்கு ஏற்பட்ட செலவு ரூ.22,689 கோடி, இது கடந்த 2009-14ஆம் ஆண்டுகளில் , ஏற்பட்ட ஆண்டு சராசரி செலவை விட 9 மடங்கு அதிகம். 2019-20ஆம் ஆண்டில் போடப்பட்ட இரட்டிப்புப்பாதை 1458 கி.மீ. இது கடந்த 2009-14ஆம் ஆண்டுகளில்  அமைக்கப்ட்ட பாதையின் ஆண்டு சராசரியை விட 4 மடங்கு அதிகம்.
15 அதிக சிக்கலான திட்டங்களும் அமைக்கப்பட்டன: சிக்கலான இடங்களில் முழு இரட்டிப்புப்பாதைத் திட்டங்களுக்கும், அதன் முன்னேற்றத்துக்கும் ரயில்வே முன்னுரிமை அளித்தது. கவனமான முயற்சிகளுடன், 15 சிக்கலான திட்டங்கள் 562 கி.மீ தூரத்துக்கு ரூ.5,622 கோடி செலவில் அமைக்கப்பட்டன. இவற்றில் 13 திட்டங்கள் 2019-20ஆம் ஆண்டில் செயல்படுத்தப்பட்டன.
முக்கிய வடகிழக்குத் திட்டங்கள் தொடக்கம்:
- திரிபுராவில் 112 கி.மீ நீளத்துக்கு தேசியத் திட்டத்தின் கீழ் புதிய ரயில்பாதை அமைக்கப்பட்டது. ‘‘அகர்தாலா-சபூரம்’’ இடையிலான பாதை 2019-20ஆம் நிதியாண்டில் அமைக்கப்பட்டது .
- லம்டிங் முதல் ஹோஜாய் வரை 45 கி.மீ நீளத்துக்கு இரட்டிப்பு ரயில் பாதை திட்டம் நிறைவேற்றப்பட்டு தொடங்கப்பட்டது.
ரயில்வே மின்மயமாக்கல்: 2019-20ஆம் நிதியாண்டில், ரயில்வே மின்மயமாக்கல் பணிகள் மொத்தம் 5,783 கி.மீ தூரத்துக்கு முடிக்கப்பட்டன. இவற்றில் 4,378 கி.மீ தூரம் 2020ம் ஆண்டு மார்ச் வரை மின்மயமாக்கப்பட்டன. மொத்தம் 1273 கி.மீ நீளமுள்ள 28 திட்டங்கள், 2019-20ஆம் நிதியாண்டில் முடிக்கப்பட்டு, செயல்படுத்தப்பட்டன.
(Visitor Counter : 208
பிரதமர் அலுவலகம்
'இல்லந்தோறும் மூவர்ணக் கொடி' என்ற உணர்வுடன் சமூக ஊடகங்களின் காட்சிப் படத்தை மாற்றுமாறு நாட்டு மக்களுக்கு பிரதமர் வேண்டுகோள்
பிரதமர் திரு நரேந்திர மோடி, தனது சமூக ஊடகக் கணக்குகளின் காட்சிப் படங்களை மூவர்ணக் கொடியாக மாற்றினார். 'இல்லந்தோறும் மூவர்ணக் கொடி’ #HarGharTiranga உணர்வில் அனைவரும் இதைச் செய்ய வேண்டும் என்று அவர் கேட்டுக்கொண்டார்.
நாடு முழுவதும் ஆகஸ்ட் 13 முதல் 15 வரை இல்லந்தோறும் மூவர்ணக் கொடி இயக்கம் கொண்டாடப்படுகிறது.
பிரதமர் திரு மோடி வெளியிட்டுள்ள ட்விட்டர் பதிவில் கூறியிருப்பதாவது:
"இல்லந்தோறும் மூவர்ணக் கொடி #HarGharTiranga இயக்கத்தின் உணர்வில், நமது சமூக ஊடகக் கணக்குகளின் காட்சிப் படங்களை மாற்றுவதுடன், இந்த தனித்துவமான முயற்சிக்கு ஆதரவை வழங்குவோம், இது நம் அன்புக்குரிய நாட்டிற்கும், நமக்கும் இடையிலான பிணைப்பை ஆழப்படுத்தும்."
பிரதமர் அலுவலகம்
நமது நாட்டின் நம்பிக்கைகளையும், கனவுகளையும் சந்திரயான் -3 தாங்கிச் செல்லும்: பிரதமர்
நிலவை ஆராய்ச்சி செய்யும் இந்தியாவின் 3-வது பயணமான சந்திரயான்-3-ன் முக்கியத்துவத்தை பிரதமர் திரு நரேந்திர மோடி வலியுறுத்தியுள்ளார்.
ட்விட்டருக்கு பதில் அளித்து பிரதமர் வெளியிட்டுள்ள பதிவில் கூறியிருப்பதாவது:
“இந்தியாவின் விண்வெளித்துறையைப் பொறுத்தவரை 2023 ஜூலை 14-ம் தேதி எப்போதும் பொன் எழுத்துக்களால் பொறிக்கப்பட்டு இருக்கும். நமது 3-வது நிலவு விண்கலமான சந்திரயான்-3 தனது பயணத்தை தொடங்கவுள்ளது. இந்த மகத்தான பயணம் நமது நாட்டின் கனவுகளையும், நம்பிக்கைகளையும் தாங்கிச்செல்லும்.
சுற்றப்பாதையை உயர்த்தும் முயற்சிகளுக்கு பின்னர் சந்திரயான்-3, நிலவின் மாற்ற பாதையில் செலுத்தப்படும். 3,00000 கிலோ மீட்டர் தூரத்தைக் கடந்து, வரும் வாரங்களில் அது நிலவை சென்றடையும். விண்கலத்தில் அறிவியல் உபகரணங்கள் நிலவின் மேல்தளத்தை ஆய்வு செய்து நமது அறிவைப் பெருக்கும்.
நமது விஞ்ஞானிகளின் முயற்சியால் விண்வெளித்துறையில் இந்தியாவுக்கு மிக வளமையான வரலாறு உள்ளது. உலகஅளவில் நிலவு பயணத்தை மேற்கொண்ட நாடுகளுக்கு இடையே சந்திரயான்-1, நிலவில் தண்ணீரின் மூலக்கூறுகள் இருப்பதை உறுதி செய்தது வரலாற்றுச் சிறப்பு மிக்க வெற்றியாக கருதப்பட்டது. இது உலக முழுவதும் 200க்கும் மேற்பட்ட அறிவியல் பதிப்புகளில் வெளிவந்தது.
சந்திரயான்-1-க்கு முன்பு நிலவு ஒரு வறண்ட புவியியல் ரீதியில் செயலற்ற யாரையும் குடியமர்த்தமுடியாத, ஒரு கோளாகக் கருதப்பட்டது. இப்போது அது தண்ணீர் மற்றும் பனிப்படர்வுடன் இயங்கக்கூடிய புவியியல் ரீதியில் செயல்படக்கூடிய ஒரு கிரகமாக காணப்படுகிறது. வருங்காலத்தில் குடியமர்த்துவதற்கான வளத்தை அது கொண்டிருக்கலாம்.
சந்திரயான்-2 விண்கலமும், மிகச்சிறந்த தரவுகளை அளித்திருந்தது. நிலவின் பரப்பில் குரோமியம், மாங்கனீசு, சோடியம் ஆகியவை இருப்பதாக தொலை உணர்வு கருவி மூலம் முதன் முறையாக கண்டறியப்பட்டது. இது நிலவின் பரிமாணத்திற்குள் உள்ள உட்பொருட்களை வழங்கலாம்.
சந்திரயான்-2 தெரிவித்த முக்கிய அறிவியல் விஷயங்களில் நிலவின் சோடியம் குறித்த முதல் வரைப்படம், சந்திரயான் 2 இன் முக்கிய அறிவியல் விளைவுகளில், நிலவின் சோடியத்திற்கான முதல் உலகளாவிய வரைபடம், பரப்பின் அளவு பற்றிய அறிவை மேம்படுத்துதல், ஐஐஆர்எஸ் கருவி மூலம் நிலவின் மேற்பரப்பில் உள்ள நீர் மற்றும் பனியை தெளிவாகக் கண்டறிதல் உள்ளிட்டவை அடங்கும். இந்த விண்வெளிப் பயணம் குறித்த கட்டுரைகள், சுமார் 50 வெளியீடுகளில் இடம்பெற்றன.
சந்திரயான்-3ன் விண்வெளிப் பயணத்துக்கு வாழ்த்துகள். இந்த பயணம் குறித்தும், விண்வெளிப் பயணம், அறிவியல் மற்றும் புத்தாக்கத்தில் மிகப்பெரிய சாதனைகளை படைத்திருப்பது குறித்தும் நீங்கள் அனைவரும் தெரிந்துகொள்ளவேண்டும். இது உங்கள் அனைவரையும் மிகவும் பெருமையடையச் செய்யும்.”
பெட்ரோலியம் மற்றம் இயற்கை எரிவாயு அமைச்சகம்
"இந்தியாவில் விளையாட்டு என்பது ஒரு உணர்வு, இந்தியாவின் விளையாட்டுத் திறமைகளை வளர்ப்பது உலக அரங்கில் நாட்டை முன்னோக்கி எடுத்துச் செல்வதற்கு ஏற்ப உள்ளது" - ஹர்தீப் எஸ். பூரி
நாட்டின் 77-வது சுதந்திர தினத்தை முன்னிட்டு இந்தியன் ஆயில் கார்ப்பரேஷன் நிறுவனம் உருவாக்கியுள்ள பல்வேறு விளையாட்டுப் பிரிவுகளில் இந்தியாவுக்குப் பெருமை சேர்த்த விளையாட்டு வீரர்கள் இடம்பெற்றுள்ள இந்திய தேசிய கீதத்தை மத்திய வீட்டுவசதி, நகர்ப்புற விவகாரங்கள், பெட்ரோலியம் மற்றும் இயற்கை எரிவாயு துறை அமைச்சர் திரு ஹர்தீப் சிங் பூரி நேற்று வெளியிட்டார்.
இந்நிகழ்ச்சியில் பேசிய திரு ஹர்தீப் சிங் பூரி, "இந்தியாவில் விளையாட்டு என்பது ஒரு உணர்வு என்றும், இந்தியாவின் விளையாட்டுத் திறமைகளை வளர்ப்பது உலக அரங்கில் நாட்டை முன்னோக்கிக் கொண்டு செல்வதற்கு ஏற்பதாக உள்ளது என்றும் கூறினார். விளையாட்டுத் துறையில் வெற்றி, தோல்வி முக்கியமல்ல, விளையாட்டு உணர்வும், விளையாட்டுத் திறனும்தான் நாட்டுக்கு உற்சாகத்தைத் தருகிறது என்று அவர் தெரிவித்தார். இந்த நன்னாளில், இந்தியன் ஆயில் நிறுவனம் வெளியிட்ட விளையாட்டு கீதம், விளையாட்டு மீதான நாட்டின் ஆர்வத்தை மீண்டும் உற்சாகப்படுத்துகிறது, பாரா தடகளம் உள்ளிட்ட பன்முக விளையாட்டுகளுக்கு உறுதியான ஆதரவு, 'நாடு முதலில், எப்போதும் முதலிடம்' என்ற சாராம்சத்தை பிரதிபலிக்கிறது என்று அவர் குறிப்பிட்டார்.
வாழ்க்கையின் ஒவ்வொரு அம்சத்திலும் இடம்பெற்று, விரிவான முன்னேற்றத்தை ஊக்குவிக்கும் ஒரு கொள்கையான 'நாடு முதலில், எப்போதும் முதலிடம்’ என்பதைக் குறிக்கும் ஒரு படைப்பு வெளிப்பாடான 'ஜெய ஹே' என்ற ஊக்கமளிக்கும் இசை வீடியோவையும் திரு பூரி வெளியிட்டார்.
இந்த விளையாட்டு வீரர்கள் தங்கள் விளையாட்டுக்காக வைத்திருக்கும் ஆழ்ந்த அர்ப்பணிப்பு மற்றும் எல்லாவற்றிற்கும் மேலாக, உலக விளையாட்டு அரங்கில் இந்தியாவின் மதிப்பை உயர்த்துவதற்கான, அவர்களின் அசைக்க முடியாத உறுதி மற்றும் அயராத முயற்சியை இந்த வீடியோ அழகாக பதிவு செய்கிறது. இந்த முயற்சி ஒவ்வொரு இந்திய விளையாட்டு வீரரும் தங்கள் இளமைப் பருவத்தில் சிறந்து விளங்க பாடுபடுவதையும், இதுவரை இல்லாத சாதனைகளை நிகழ்த்துவதையும் நோக்கமாகக் கொண்டுள்ளது.
மேலும் விவரங்களுக்கு இந்த ஆங்கில செய்திக்குறிப்பைக் காணவும்: https://pib.gov.in/PressReleasePage.aspx?PRID=1949304